En bil med to personer var fredag aften impliceret i et solouheld på Motorvej E45. Begge personer blev kørt på hospitalet.

To personer blev fredag aften bragt til hospitalet efter, at de var impliceret i et solouheld på Motorvej E45. Det oplyser Nordjyllands Politi. Uheldet skete fredag aften klokken 18.53 ved afkørsel 34 Hobro Nord i nordgående retning. - Bilen var trukket ud i nødsporet, og da man forsøger at rette op, kommer bilen i slinger, så den først ryger ind i midterrabatten og bagefter ud i nødsporet, forklarer vagtchef Jesper Sørensen fra Nordjyllands Politi. Bilens fører får standset køretøjet i første vognbane, og udrykningskørertøjer bliver kaldt til stedet. - Vi må derfor fjerne bilen, men det er ikke noget, der skaber de helt store trafikale udfordringer. De to personer bliver bragt til tjek på hospitalet, men der formodes ikke at være alvorlig personsskade, lyder det fra vagtchefen.